**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |
| --- |
| **1. Ընթացիկ իրավիճակը և իրավական ակտի ընդունման անհրաժեշտությունը** |
| Որոշման նախագծի ներկայացումը պայմանավորված է այն հանգամանքով, որ «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 64-րդ հոդվածի 3-րդ մասի և Հայաստանի Հանրապետության կառավարության 2016 թվականի ապրիլի 21-ի N 410-Ն որոշմամբ հաստատված կարգի պահանջների համաձայն ՀՀ առողջապահության նախարարի 2016թ. մայիսի 10-ի թիվ 18-Ն հրամանով ստեղծված մասնագիտական հանձնաժողովի կողմից դրական եզրակացություն է տրվել զինվորական ծառայության պարտականությունները կատարելիս հրազենային վնասվածք ստացած Ռուզվելտ Արայի Թորոսյանի Ֆրանսիայի Հանրապետության Փարիզ քաղաքի «HOPTAUX DE PARIS» բուժհաստատությունում բուժման կազմակերպման վերաբերյալ, որի հիման վրա և հիմք ընդունելով ՀՀ կառավարության 21.04.2016թ. N 410-Ն որոշմամբ հաստատված կարգի 3-րդ կետի պահանջները` ՀՀ կառավարության պահուստային ֆոնդից ՀՀ կառավարության 2021 թվականի մարտի 11-ի №336-Ն որոշմամբ ՀՀ պաշտպանության նախարարությանն է հատկացվել 1397,190 հազար ՀՀ դրամ՝ որը ներառում էր բժշկական հաստատության կողմից տրամադրված հետազոտման և բուժման համար անհրաժեշտ ծախսերի, կեցության և ճանապարհածախսի հաշվարկը (այդ թվում ուղեկցող անձի):  Բուժման ավարտից հետո Ռ. Թորոսյանի պապի՝ Ռուզվելտ Թորոսյանի կողմից ներկայացվել են փաստաթղթեր՝ բուժումն իրականացնող կազմակերպության կողմից տրամադրված տեղեկատվությունների մասին առ այն, որ Ռուզվելտ Թորոսյանի առողջական վիճակից ելնելով իրականացված անհրաժեշտ բուժման ծախսերը գերազանցել են հատկացված գումարը 1,194.4 հազար դրամով:  Հիմք ընդունելով ՀՀ կառավարության 21.04.2016թ. N 410-Ն որոշմամբ հաստատված կարգի 16-րդ կետի պահանջները` ՀՀ կառավարության պահուստային ֆոնդից ՀՀ պաշտպանության նախարարությանն է հատկացվելու 1,194.4 հազար դրամ, որը ՀՀ պաշտպանության նախարարության կողմից փոխանցվելու է Ռուզվելտ Թորոսյանի բանկային հաշվեհամարին` Ֆրանսիայի Հանրապետության Փարիզ քաղաքի «HOPTAUX DE PARIS» բուժհաստատությունում իրականացված բուժման ծախսերի և վերադարձի ճանապարհածախսի տարբերությունը վճարելու համար: ՀՀ կառավարության 21.04.2016թ. N 410-Ն որոշման շրջանակներում Ռուզվելտ Թորոսյանին ՀՀ կառավարության երեք առանձին որոշումներով տրվել է ընդհանուր 3.989.100 դրամ գումար` բուժումը ՌԴ-ում և Ֆրանսիայում կազմակերպելու նպատակով: |
| **2. Առաջարկվող կարգավորման բնույթը** |
| Նախագծի համաձայն Ռուզվելտ Թորոսյանի՝ Ֆրանսիայի Հանրապետության Փարիզ քաղաքի «HOPTAUX DE PARIS» բուժհաստատություններում իրականացված բուժման ծախսերը և վերադարձի ճանապարհածախսի տարբերությունը վճարելու նպատակով Հայաստանի Հանրապետության կառավարության պահուստային ֆոնդի հաշվին (բյուջետային ծախսերի տնտեսագիտական դասա­կարգման «Այլ նպաստներ բյուջեից» հոդվածով) Հայաստանի Հանրապետության պաշտպանության նախարարությանը հատկացվում է 1,194.4 հազար դրամ: |
| **3. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները** |
| Որոշման նախագծի ընդունումմամբ Կառավարության պահուստային ֆոնդից Պաշտպանության նախարարությանը հատկացվում է 1,194.4 հազար ՀՀ դրամ: |
| **4. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**  Որոշման նախագիծը կապված է ՀՀ կառավարության 18.08.2021թ. N 1363-Ա որոշմամբ հաստատված ՀՀ կառավարության ծրագրի 1.3 պաշտպանության ոլորտ, Զինված ուժերի բարեփոխումներ բաժնի 5-րդ կետի պահանջների ապահովման հետ, ի դեմս` զինծառայողների և նրանց ընտանիքների սոցիալական երաշխիքների բարձրացման, պատերազմի հետևանքներն իրենց վրա կրող զինծառայողների սոցիալական և առողջապահական ծրագրերին նոր թափ հաղորդելուն: |